ئەبراھام کەریم

ئەبراھام کەریم ڕائید و داھێنەری فڕۆکەی بێفڕۆکەوانی باڵ جێگیر و باڵ سووڕاوە، بە داھێنەری تەکنەلۆژیای فڕۆکەی بێفڕۆکەوانەوە دەناسرێت.

 ژیان 
ئەبراھام کەریم لە بەغدا لە دایک و باوکێکی جووی ئاشووری لەدایکبووە. لە ساڵی ١٩٥١ لەگەڵ خێزانەکەیدا ڕوویان لە ئیسرائیل کردووە و لەوێ گەورە بووە. لە تەمەنێکی زووەوە ئارەزووی لە سیستمەکانی فڕین و گەشتکردن ھەبووە، بە جۆرێک لە تەمەنی ١٤ ساڵیدا توانیوویەتی یەکەم مۆدێلی فڕۆکە دروست بکات. ئەندازیاریی سیستەمەکانی فڕینی خوێندووە و لە پەیمانگای تێخنوون دەرچووە. پاشان یەکەم فڕۆکەی بێفڕۆکەوانی دروستکردووە کە لەلایەن ھێزی ئاسمانی ئیسرائیلەوە لە شەڕی تشرینی یەکەمدا بەکارھاتووە. لە ساڵی ١٩٧٧ کۆچی کرد بۆ ویلایەتە یەکگرتووەکانی ئەمریکا.

 ڕێزلێنان 
لە ساڵی ٢٠١٠دا وەک ئەندامێک لە ئەکادیمیای نیشتمانی ئەندازیاری ھەڵبژێردرا بەھۆی پەرەپێدانی فڕۆکە بێفڕۆکەوانە بەرزەبەرزەکان و ھەروەھا سیستمی فڕۆکەی خولێنەری گۆڕاو (VTOL).

 سەرچاوەکان 

پۆل:لەدایکبووانی ١٩٣٧
پۆل:زیندووان
پۆل:خەڵکی بەغدا